b"\n_START_ARTICLE_\nPartikuliarin\xc4\x97 teis\xc4\x97\n_START_PARAGRAPH_\nPartikuliarin\xc4\x97 teis\xc4\x97 (lot. pars - dalis, kilm. partis; particula (particulum) - 'dalinis') - teis\xc4\x97, galiojanti ne visoje, o tik tam tikroje teritorijos dalyje, nors visoje teritorijoje galioja teis\xc4\x97s sistema arba bent jau yra kompetencijos galimyb\xc4\x97 toki\xc4\x85 sukurti. \xc5\xa0iuolaikin\xc4\x97se federacin\xc4\x97se valstyb\xc4\x97se partikuliarin\xc4\x97 teis\xc4\x97 gyvuoja kiekviename lygmenyje. Atsiranda pasikeitus \xc4\xafstatym\xc5\xb3 leid\xc5\xbeiamosios vald\xc5\xbeios kompetencijai, kai galiojanti teis\xc4\x97 tam tikroje teritorijoje d\xc4\x97l pasikeitusios kompetencijos (per\xc4\x97jimo) lieka galioji ankstesnio (ligtolinio) \xc4\xafstatym\xc5\xb3 leid\xc4\x97jo teritorijoje. Pvz., kai \xc4\xafvyko Vokietijos susivienijimas, federalin\xc4\x97s teis\xc4\x97s daugelio norm\xc5\xb3 taikymas buvo apribotas tiek ir ankstesniosios Federacin\xc4\x97s Respublikos, tiek ir naujai \xc4\xaf Vokietijos Federacij\xc4\x85 \xc4\xaftraukt\xc5\xb3 federalini\xc5\xb3 \xc5\xbeemi\xc5\xb3 at\xc5\xbevilgiu.\n_START_SECTION_\nIstorija\n_START_PARAGRAPH_\nViduram\xc5\xbeiais susiskald\xc5\xbeiusioje Europoje gyvavo daug valstybi\xc5\xb3 valstyb\xc4\x97li\xc5\xb3, nepriklausom\xc5\xb3 teritorij\xc5\xb3, kuriose kiekvienoje i\xc5\xa1 j\xc5\xb3 galioja atskira arba bent jau savita teis\xc4\x97, besiskirianti nuo gimining\xc5\xb3 teritorij\xc5\xb3. Partikuliarin\xc4\x97 teis\xc4\x97 buvo b\xc5\xabdinga Pranc\xc5\xabzijai ir ypa\xc4\x8d Vokietijai. Nyko vykstant valstybi\xc5\xb3 centralizacijai, kuriant bendr\xc4\x85j\xc4\x85 teis\xc4\x99."